ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky kk ky ky ky ky kk ky ky ru tt ky ky ky ky ky ky ba ky ky ky ky ky ky ky ky ky ky ky ky ky ky kk ky ky ru ky ru hu ru ky ky ru bg ru ky ru ky ru ky ru ky ru ky ky ru ky bg ky ru ky ru ky ky ru ky ru ru ky ru ky ru ky ru ky ru ky ru ky ru ky ru ru ru ce ru kk ru ky ru ru ru kk ru ru tt ru ru ru
"Агым", 05.06.09 - 12-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Мирлан САМЫЙКОЖО уулу, жаш акын:
"Акын сөрөй ода ырын жазбаса …"
- Гянжеви Низами, Алишер Новаи сыяктуу Чыгыш акындары менен падышалар эсептешип, урматтоо менен мамиле жасаган. А ЭМНЕ ҮЧҮН кыргыз акындары андай деңгээлге жете албайт?
- Акын сөзүн эч ким эки кылбаган,
Ар бир сөздүн асылдыгын баалашып,
Акындарды хан, бегиң да сыйлаган.
А азырчы? Азыр баары башкача,
Акындардын кадыр-баркы түшмөк эмес,
Акын сөрөй ода ырын жазбаса.
Калыбына келет деген ойдомун,
Кудай өзү ушулардан сактаса.
Иса ӨМҮРКУЛОВ, ЖК депутаты, КСДП фракциясы:
"Катарыбыздан "качкандарды" да сыйлайбыз"
- Акыркы мезгилде ЭМНЕ ҮЧҮН КСДПнын белдүү, капчыктуу мүчөлөрү партия курамынан чыгып кетүүдө?
- Демократиялык коомдо жашап аткандан кийин, жарандар кайсы партияга мүчөлүккө кирерин өзү чечет. Ошол эле маалда саясый жактан пикири келишпесе же кандайдыр бир жагдай түрткү болсо, партия курамынан чыгууга акысы бар. Ага эч ким тоскоолдук жаратпайт. КСДПнын катарынан чыккан ар бир атуулдун чечимин сыйлашыбыз керек. Маселен, өткөн жумада Осмонбек Артыкбаевдин мандатын тапшырып кетишин көпчүлүк саясатташтырып жиберди. Кесиптешибиздин мындай бүтүмгө келишине саясый боек сүртүүнүн кажети жок.
P.S. Ушул эле өңүттөгү суроого парламенттеги КСДП фракция лидери Бакыт БЕШИМОВ "Азаттык" үналгысына мындай жооп узатыптыр: "…Парламентте алар бизнести тандады, саясатта жүрө албайбыз деп. Чындыгында, учкандын бардыгы эле бүркүт болбойт, шым кийгендин бардыгы эле эркек болбойт, аны түшүнүш керек".
Ташбоо ЖУМАГУЛОВ, Мамлекеттик тил комиссиясынын төрагасы:
"Назаралиевдин талабы парламенттен көзкаранды"
- Жеңишбек Назаралиев президенттикке талапкерлердин кыргыз тилинде экзамен беришин сынга алган ачык катын жарыялады. ЭМНЕ ҮЧҮН мамлекеттик тил комиссиясы буга жооп бербейт?
- Назаралиевдин койгон талаптарын аткаруу үчүн Шайлоо кодексине өзгөртүүлөрдү киргизүү зарыл. Бул маселени Жогорку Кеңеш чечет. Экинчиден, Мамлекеттик тил комиссиясы Жеңишбек мырзанын билдирүүсү боюнча жообун даярдап койгон. Аны Жеңишбек Назаралиев тил сынагын тапшыргандан кийин жарыялайбыз.
Бегалы НАРГОЗУЕВ, ЖК депутаты:
"Парламент базар экономикасында алсыз"
- Адистердин айтымында, бир бөлмөлүү квартирага кеткен чыгым 8000-9000 доллардын тегерегинде болот экен. Андай болсо ЭМНЕ ҮЧҮН квартира наркы 2,5 эсе жогору турат? Бул маселе боюнча парламент чара колдонобу?
- Базар экономикасынын шартында баа саясаты мамлекеттин эмес, товар ээсинин колунда. Парламент дагы бул маселе боюнча чара колдоно албайт, болгону өкмөткө сунуш киргизиши мүмкүн. Негизи баанын өсүп-төмөндөп турушу алармандардын керектөөсүнөн көзкаранды. Ал эми үй наркынын кескин жогорулап кетишине эки фактор таасир эткени маалым. Биринчиден, казак ишкерлери бизден квартираларды эсепсиз сатып ала баштаган. Экинчиден, чет жерде эмгектенип аткан атуулдарыбыз бу жактагы туугандарына борбор калаадан үй сатып берүүнү башкы максатка айландырышкан.
Турсунбай БАКИР уулу, "ЭрК" партиясынын лидери:
"Бизде чыныгы оппозиция жок"
- Кечээ эле оппозиция курамында жүрүп Акүйдү өлө сындагандар бүгүн ортомчу позицияны карманса, айрымдары бийликтин чоорун созуп калышты. ЭМНЕ ҮЧҮН? Дегеним, сиз деле бийликти туздап жүрчү эмес белеңиз…
- Туруктуу позицияны тутунган оппозицияны көрө элекмин. Ошондон улам "ЭрК" партиясы өздөрүн радикалдуу оппозиция эсептегендердин катарына кошулган эмес. Мен карапайым калк үчүн эмгек өтөгүм келет. Элчилик кызматка макул болгонумдун башкы себеби ушул.
- Жеңебизди кошо ала кетесизби же ал жактан да төшөк жаңыртып жибересизби?
- Бөлөк мамлекеттин алдында Кыргызстанды уятка калтыргым келбейт. Андыктан, камсанабай эле койсоңор болот.
Султан РАЕВ, Маданият жана маалымат министри:
"Шоу "жылдыздары" өчкөн жылдызга айланат…"
- Учурунда фонограмманы түп тамырынан жоготуп, ырчыларды "живой" ырдатабыз деп убада бердиңиз эле. ЭМНЕ ҮЧҮН ал максат жүзөгө ашпай калды? Дегеле, өздөрүн көктө жүргөндөй элестеткен шоу "жылдыздарын" жерге түшүрүп, ишмердүүлүгүнө көзөмөл кылуунун жолу барбы?
- Агезде фонограммага тыюу салуу боюнча мыйзам жок болчу. Жакында маданият жаатында, анын ичинде фонограмма көйгөйү боюнча жаңы мыйзам кабыл алынды. Ага ылайык, искусство адамдары жандуу ырдоого өтүшү абзел. Азыркы жаш ырчылардын 80%ы маданият тармагында иштеген эмес. Сахнанын ыйыктыгын баалабай атканынын негизги себеби ушунда болсо керек. Жеке концерт же "оптом" концерт коебу - алардын жеке иши. "Мындай кыл, тигиндей кыл" деп буйрук бере албайбыз. Бирок, заман бу бойдон эле тура бербейт. Эртеңки күнү шоу "жылдыздарынын" 10-15%ы гана өз ордун татыктуу сактап, калгандары өчөт.
Азамат КАЛМАН, "Лица" гезитинин башредактору:
"Гезит ээлери саясаттан алыс"
- Мурда "Лица" оппозициялык маанайдагы гезит эле. Эми аталган басылманы Акүйдөгүлөр сатып алган дешет. Анда ЭМНЕ ҮЧҮН башредакторлукка макул болдуңуз?
- "Лицага" Акүйдүн эч кандай тиешеси жок. Гезитке саясат айдыңынан алыс кишилер ээлик кылат. Басылма баштагыдай эле саясый нукта агып, бирок, маалыматты объективдүү чагылдырмакчы. Кандайдыр бир күчтүн камчысын чаап, кызыкчылыгын коргогондон алыспыз. Эркин басылмалардын катарын толуктаганга жан үрөп аракет жасайбыз.
Алтынбек МАМЫРАЛИЕВ, Улуттук эне жана балдарды коргоо борборунун бет-жаак хирургия клиникасынын башчысы:
"Түйүлдүккө эненин ден соолугу маанилүү"
- ЭМНЕ ҮЧҮН жыл өткөн сайын нышан балдар көп төрөлүүдө?
- Мурда 700 наристенин ичинен бирөөсү нышан болуп жарык дүйнөгө келсе, бүгүнкү күндө 600 баланын бири ушундай илдет менен төрөлүп жатат. Буга көп фактор таасир этет, жашоо шартыбыздын оорлоп баратышы да зор роль ойнойт. Маселен, эже-карындаштарыбыз оор жумуштарды аткарып, базарда соода кылып жүрүшөт. Боюнда бар эне үчүн бул оңбогондой оор сокку. Жаңыдан өөрчүп келаткан түйүлдүккө залакасын тийгизери айтпасак да түшүнүктүү. Негизинен экологияга зыяндуу өндүрүшү бар аймактарда нышан балдардын арбын төрөлүшү практика жүзүндө далилденген.
Турсунбек АКУН, КР Акыйкатчысы:
- Саясый ишмердүү-лүгүнө байланыштуу экс-министр Аликбек Жекшенкулов, экс-депутаттар Эркин Бөлөкбаев менен Замирбек Парманкулов дале СИЗОдо жатат. ЭМНЕ ҮЧҮН Акыйкатчы институту ушулардын укугун коргоо жаатында алгылыктуу аракет көрө албайт?
- Сиздин айтканыңызга кошулбайм. Акыйкатчы институтунун өкүлдөрү Петровка жаңжалына байланыштуу камакка алынган "Жашылдар" партиясынын төрагасы Эркин Бөлөкбаевди жана "Болуш" уюмунун жетекчиси Сапар Аргымбаевди, оппозиция лидерлеринин бири Аликбек Жекшенкуловду азаттыкка чыгаруу талабы менен ачкачылыкка чыккан адамдардын оюн угуп келди. Алардын канчалык деңгээлде күнөөлүү экени тергөө процессинен кийин дайын болот, ага кийлигишкенге акыбыз жок. Бирок, "Акыйкат үчүн" кыймылынын жетекчиси Аликбек Жекшенкуловду камакка алуунун зарылчылыгы жок эле. Сыртка чыкпоо боюнча тил кат жаздырып, үй камагына алса деле болмок. Учурунда Жекшенкулов министр катары чеке жылытарлык иштерди жасаганы коомчулук тарабынан бааланган. Анан кызматтан түшүп, оппозиция катарына кошулса эле кылмыш ишин ачуу туура эмес. Чиновниктин ичип-жегенин, кандайдыр бир калпыс иштерге аралашканын кызматтан кете электе ачыкка чыгарыш керек. "Бөрк ал десе баш алгандын" да чеги болот эмеспи. Ошондой эле Э.Бөлөкбаев менен С.Аргымбаевди камакка алуунун кереги бар беле? Анүстүнө шайлоонун алдында ызы-чуу чыгаруунун кандай кажети бар? Айтор, биз бул маселени жерге таштабайбыз, колдон келишинче, мыйзам чегинде чара колдонобуз.
кыргыз тилиндеги гезит "Агым"
email • архив • редакция
"Түз жолдон чыгарган азгырыкка
Өлкө башчысы Карзайдын сунушун кабыл алабы?
Дооронбек Садырбаев оппозициянын эле эмес, элдин да адамы
"Кара эчкиге жан кайгы, касапчыга Пи Ар кайгы"
Алик Орозов, "Демократиялык ордо союзу" кыймылынын төрагасы:
"Өз мүчөсүн коргобогон ШОС, ОДКБнын кимге кереги бар?"
Ырайымсыз өзбек бийлиги, сырттан байкап турган Америка
Өчөйгөн экономикага курсак курулдагы үйүр
"… Чыныгы эркекти убакыт көрсөтөт"
Мирлан САМЫЙКОЖО уулу, жаш акын:
"Акын сөрөй ода ырын жазбаса …"
Климаттын өзгөрүсүнөн Ала-Тоо Кара-Тоо болобу?
"Эки канатымды, үй-бүлөмдү тирөөч кылып келатам"
"Суу сыйлаган зор болор..."
Майып - дарттан эмес, адамдын өзүнө кайдыгерлигинен болот
Издейм сени, арасынан элдерди
Ак терек - көк терек
"Элдин баасы - менин ырыскым"